

 **Δελτίο Τύπου:**

**Το VentureGarden φέρνει το GreenHouse στην Πάτρα
11-13 Μαΐου**

Το VentureGardenμε την υποστήριξη του [Επιστημονικού Πάρκου Πατρών](https://www.psp.org.gr/) φέρνει το **GreenHouse**στην Πάτρα από 11 έως 13 Μαΐου 2018. Τo**GreenHouse** είναι ένα **δωρεάν εντατικό εκπαιδευτικό τριήμερο** που βοηθά τους συμμετέχοντες να έρθουν πιο κοντά στην επιχειρηματική σκέψη και δράση!

Στόχος του **GreenHouse** είναι να βοηθήσει όσους έχουν μια επιχειρηματική ιδέα, αλλά και όσους ενδιαφέρονται να μάθουν περισσότερα για την επιχειρηματικότητα,να αξιοποιήσουν εύκολα εργαλεία και **να μειώσουν το ρίσκο τους**. Το **GreenHouse** θα ξεκινήσει το μεσημέρι της Παρασκευής 11 Μαΐου και θα ολοκληρωθεί το μεσημέρι της Κυριακής 13 Μαΐου. Θα πραγματοποιηθεί στον φιλόξενο χώρο του Επιστημονικού Πάρκου (Οδός Σταδίου, 26504).

Στο σύντομο αυτό τριήμερο εξετάζουμε κάθε ιδέα σε βάθος και ετοιμάζουμε μια τελική παρουσίαση (ένα pitch). Οι συμμετέχοντες με τις καλύτερες ιδέες θα έχουν τη δυνατότητα να συνεχίσουν στο πλήρες εκπαιδευτικό πρόγραμμα του επόμενο κύκλου του **VentureGarden**στην Αθήνα παρακολουθώντας από απόσταση (distancelearning).

Το [**VentureGarden**](http://www.venturegarden.gr)είναι ένα εκπαιδευτικό πρόγραμμα υποστήριξης νέων επιχειρηματιών και ανθρώπων που βρίσκονται στο στάδιο επιχειρηματικής αναζήτησης και θέλουν να λάβουν την απαραίτητη εκπαίδευση για να κάνουν την ιδέα τους πραγματικότητα ή να δουν την ήδη υπάρχουσα επιχείρησή τους να αναπτύσσεται. Είναι το εκπαιδευτικό πρόγραμμα για επιχειρηματικότητα της Ελληνικής Πρωτοβουλίας ([**TheHellenicInitiative**](http://www.thehellenicinitiative.org/)), που συν δημιουργήθηκε με το [**ALBAGraduateBusinessSchool, TheAmericanCollegeofGreece**](http://www.alba.acg.edu/) και το [**EntrepreneurshipHubofACT**](http://www.act.edu)στη Θεσσαλονίκη.

Από την υποστήριξη σε περισσότερες από 400 επιχειρηματικές ιδέες σε Αθήνα και Θεσσαλονίκη, η ομάδα του VentureGardenφέρνει μαζί της διαφορετικές γνώσεις και εμπειρίες. Παράλληλα, στο **GreenHouse**συμμετέχουν και επιχειρηματίες για να μοιραστούν τη δική τους οπτική και να βοηθήσουν τους συμμετέχοντες στην πράξη.

Ελάτε με τους φίλους ή και μόνοι σας στο **GreenHouse**της Πάτρας για να δουλέψετε την επιχειρηματική σας ιδέα. Αλλά αν δεν έχετε ακόμα ιδέα και απλά σας ενδιαφέρει η επιχειρηματικότητά, δεν πειράζει! Ελάτε και μπείτε σε μια ομάδα να βοηθήσετε με τις γνώσεις σας και να μάθετε από τους άλλους.

Στο **GreenHouse**είναι **περιορισμένος ο αριθμός συμμετεχόντων** για την εξασφάλιση του καλύτερου αποτελέσματος. Οι ενδιαφερόμενοι θα πρέπει να συμπληρώσουν την Αίτηση Συμμετοχής που βρίσκεται εδώ: [www.venturegarden.gr/greenhouse](http://www.venturegarden.gr/greenhouse)μέχρι τις 08/05/2018. Στο **GreenHouse**και το VentureGardenσυμμετέχουν επιχειρηματίες από όλο το φάσμα της οικονομικής δραστηριότητας.Για περισσότερες πληροφορίες επικοινωνήστε με τοathens@venturegarden.gr και το 2108964531 (εσωτ. 2288).